Kawung

Kawung (Arenga pinnata (Wurmb) Merr.) tangkal Arecaceae pituin alam tropis Asia, ti India wétan nepi ka Malaysia, Indonésia, jeung Pilipina. gedéna kaasup palem ukuran sedeng, jangkungna bisa nepi ka 20 m, anu watangna renjul ku puhu dahan/barangbang. Panjang daunna 6–12 m, sedengkeun lébarna 1,5 m, diwangun ku jarum daun nu lobana 1-6 kolom (panjang 40–70 cm, lébar 5 cm). Buahna, katelah 'caruluk', ngaruntuy, diaméterna 7 cm. Disungsi6 Juli 2023

Najan teu digolongkeun kaancam punah, di sababaraha wewengkon mah ieu spésiés beuki carang populasina. 
jmpl|Buah kawung anu masih aya dina tangkalna 

 Ciri mandiri 
Ieu tutuwuhan boga habitus palem, bentukna badag tur jangkung, anu jangkungna nepi ka 20-30 méter. Diaméterna nepi ka 65 cm. Daunna majemuk nyirip, saperti daun kalapa, panjangna nepi ka 5 méter, kalawan ranggeuyna bisa nepi ka 1,5 méter. Bentuk anak daunna saperti pita. Warnana héjo kolot di bagian luhur sarta bodas di bagian handap ku lantaran aya lapisan lilin.

Ieu tutuwuhan téh monoeceous, hartina kembang jalu jeung kembang bikang aya dina hiji individu. Buahna teu bisa didahar langsung ku sabab masih kénéh aya geutah anu matak arateul.thumb|left|200px|Gambar tangkal kawung dina buku Flora de Filipinas [...] Gran edicion [...] [Atlas II] taun
1880-1883.

 Mangpaat 
Masarakat tradisional mikawanoh kawung ku loba mangpaatna, kayaning diala lahang na pikeun diinum atawa dijieun cuka, gula, diala injukna, pakang, harupat, ruyung, lunglum atawa kawul, daun kawung, jeung nyéré, buahna cangkaléng tur tangkalna ogé beunang ngeueuman dimangpaatkeun pikeun parab ingon-ingon hususna meri .

 Galéri 

 Rujukan 
 Ayip Rosidi spk. (2000) Ensiklopedi Sunda: Alam, Manusia, dan Budaya. Pustaka Jaya, Jakarta.
 Hawe Setiawan (7 Okt. 2006). Sundapedia: Jagat Kawung. Pikiran Rakyat.
 Kew Palms Checklist: Arenga pinnata
 Germplasm Resources Information Network: Arenga pinnata
 Global Compendium of Weeds: Arenga pinnata 
 Fairchild Tropical Botanic Garden: herbarium specimen
 PACSOA: Arenga pinnata 

Dicutat tina

Kategori:Arenga
Kategori:Ubar
Kategori:Tutuwuhan industri
Kategori:Arecaceae
Kategori:Artikel WikiTutuwuhan-A2613
Kategori:Tutuwuhan Indonésia
Kategori:Tutuwuhan